ཁྱེད་རྣམ་པས་མཁྱེན་གསལ་ལྟར།ངོས་རང་ཁ་སྔོན་ཨ་རིར་ལྟ་སྐོར་དུ་ཡོང་སྐབས་སྲིད་འཛིན་ཇོར་ཇི་སྦུ་ཤུ་དང་མཇལ་རྒྱུའི་དམིགས་བསལ་གྱི་གོ་སྐབས་བྱུང༌།ཁོང་གིས་ཉེ་སྔོན་དཔྱིད་ཀ་ཡེལ་གཙུག་ལག་སློབ་གྲ་ཆེ་མོ་འདིར་གནང་བའི་གསུང་བཤད་ཀྱིས་མཚོན་མང་ཚོགས་ཀྱི་གཏམ་བཤད་ཁག་ནས་འགྲོ་བ་མིའི་རིགས་ཀྱི་མི་འབོར་གྱི་བཞི་ཆ་གཅིག་ཟིན་པའི་རྒྱ་ནག་གི་དམངས་གཙོའི་བསྒྱུར་བཅོས་ཁྱབ་སྤེལ་གཏོང་བའི་བྱ་བར་ཁ་ཞེ་གཉིས་མེད་ཀྱི་སེམས་ཁུར་གནང་གི་ཡོད་པ་མཚོན་ཡོད།ང་ཚོ་བོད་མི་ཚོས་ཨ་རི་དང༌།རྒྱལ་ཁབ་གཞན་རྣམས་ནས་རྒྱ་ནག་གཞུང་གི་བཙན་གནོན་སྲིད་བྱུས་ལ་བཟོད་བསྲན་བྱེད་མི་ཐུབ་པའི་ཐ་ཚིག་གསལ་པོར་བསྒྲག་རྒྱུ་ཡིན་པར་ཡིད་ཆེས་བྱེད་ཀྱི་ཡོད།ཆབ་སྲིད་དང༌།དཔལ་འབྱོར་གྱི་གནོན་ཤུགས་ནི་འགྱུར་བ་གཏོང་རྒྱུར་ངེས་པར་མཁོ་ཞིང་འཚམས་པའི་ཆ་རྐྱེན་ཞིག་ཡིན།ཐབས་ཚུལ་འདི་རྒྱལ་སྤྱིའི་ཚོགས་སྡེས་འཛམ་གླིང་གི་ས་ཁུལ་གཞན་དུ་མི་སེར་སྤེལ་བའི་རིང་ལུགས་སྤྱོད་མཁན་དང༌།འགྲོ་བ་མིའི་ཐོབ་ཐང་བདལ་བཤིག་གཏོང་མཁན་ཐོག་ཇི་ལྟར་ལག་ལེན་བསྟར་བ་བཞིན་རྒྱ་ནག་གི་ཐོག་ཏུའང་ལག་བསྟར་བྱེད་དགོས།